Bresol (Vulpes lagopus)

**Bresol (Vulpes lagopus)** tir tana moukolafa katca ke *Vulpes* oxi vey *Canidae* yasa ke *CARNIVORA* veem (&nbsp;*CANIFORMIA* volveyveem&nbsp;). Gan Linnaeus bak 1758 taneon zo pimtayar.

## Pimtara
Im ke bat arktikaf bresitoldunol sotir vapaf is ton uka amidafa kare cadim : fentugalon batakafa vox udulugalon lukoptaberetrafa.

**Bresol** koe ruga soblir lize va luva koe mandi ok arestaxo gisuxar. Somefentugalur volse va sinka dun aneyar. Inafa abdualbana wivga tid tovukol videten koe luva. Va sulemaf xim dere malestur, suzdason va naelaf rupol tcabanes, az estuson va inaf wivgaf xim.

Bak bareaksat giwalikrar ugale aultove dem tovukoloc va sinka stapesa va titisa gadikya ravaldar.

#### In va kotcoba impavantar !
Bresol (&nbsp;*Vulpes lagopus*&nbsp;) ekwe naelaf bresitol tir lumamaf govitol ise valente Eurasia is Lentefa Amerika blir ise kare cadim irubaxoarur&nbsp;: va idulugal koe ruga is arktikafa ewala tiskir&nbsp;; voxe kabdi fentugal, va aala ok aalafa ruga vanlanir. Koe Sibira, bresol va lo 125 sulemafa katca is 25 ruxafa katca malestur&nbsp;! Sebadadunolam ton dalon tovukol va 99 % ke kotafa sinka dile kaatoed. Voxen bak cadimany va ato is zverioc ok milgafi zveri almotcesi num volrode-talasi jontiktode loplekur. Va lospa dem tcubay ok lakro ok lofta belon nobar. Nitca va fentugalafa wivga moekote tadled. Idulugalon, kabay is beza is lonadunol is tulwadunol toleodon yordad, vaxede sebadadunol turiawed. Bresol va awalkoda ke bedakol awalkeyes nope ciondawera bak fentugal dere impavantar voxise tukatcatorawer larde va ikseyen milkatcik malestur. Va vebdi is voja dere me ikudar. Tir blottoraf&nbsp;: va kotcoba rotestur. Bresol rodegetineper, ise trasitison va blot, va solumapa exuler. Edje aelakola gazar, pune va lamara en bokar, ont van *taiga* aala geon, ont van oprukxo lenton.

#### Gelawacka
Tawaz tis luva ke bresol tir dem remak vakrile mandi ok krant ok moe arestafa temba ke uzda ok kene bixefo juro ke ruga. Bata brava bak konaka tanda jontikviele zo kereler ise dun zo senur (&nbsp;dace dile remi konaka sanda&nbsp;) nume vas 2 ik 80 bexoda is lupaxa abrotcafa vas 8 ik 9 m- tere ruldar. Toloya yasa va bata gelawa dile milugalon kereled, i va gelawa welmoton ice 100 ik 200 m² ok loon. Koe lanyono xo dum ewala, tawaz moe tawovanok mantaf vas 1 ik 2 km- kene bira vegungon tigid.

## Vexala dem apteem
Sedme ***Mammal Species of the World*** (siatos ke 2005), bata katca vas 4 apta ruldar :
* *[[Bresol (Vulpes lagopus lagopus)|Bresol (Vulpes lagopus lagopus)]]* (Linnaeus, 1758)
* *[[Bresol (Vulpes lagopus beringensis)|Bresol (Vulpes lagopus beringensis)]]* (Merriam, 1902)
* *[[Bresol (Vulpes lagopus fuliginosus)|Bresol (Vulpes lagopus fuliginosus)]]* (Bechstein, 1799)
* *[[Bresol (Vulpes lagopus pribilofensis)|Bresol (Vulpes lagopus pribilofensis)]]* (Merriam, 1902)

## Pulasa vuestexa is xantaza

* (en) vuest- : Mammal Species of the World (v- 3, 2005) : *Vulpes lagopus* (Linnaeus, 1758)
* (en) vuest- : CITES : *Vulpes lagopus*
* (en) vuest- : UICN : katca *Vulpes lagopus* (Linnaeus, 1758)
* (en, fr) vuest- : ITIS : *Vulpes lagopus* (Linnaeus, 1758)
* (en) vuest- : Tree of Life Web Project : *Vulpes lagopus*
* (en) vuest- : Catalogue of Life : *Vulpes lagopus* (Linnaeus, 1758)
* (en) vuest- : Paleobiology Database : *Vulpes lagopus* (Linnaeus, 1758)
* (en) vuest- : Animal Diversity Web : *Vulpes lagopus*
* (en) vuest- : NCBI : *Vulpes lagopus*
#### Ara vuestexa
* *Bresol (Vulpes lagopus)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
*  Bresol dene www.europalingua.eu